עבריינות תעסוקתית

עבריינות תעסוקתית היא עבירה בודדת, או סדרתית עם נטייה למועדות, של עובד או מעסיק לפגיעה בדיני עבודה או עובדים. העסקת עבריינים תעסוקתיים עלולה לפגוע במיתוג מעסיק ומיתוג פנים-ארגוני, כמו בעיות באיתור וגיוס עובדים פוטנציאלים וראויים.

מקומות עבודה עם תרבות ארגונית של עבריינות תעסוקתית לרוב יהיו בעלי תחלופת עובדים ושחיקת עובדים ברמה גבוהה. כמו יהיו מאופיינים בסביבת עבודה לא מגוונת מבחינת מגדרית, מגזרית, עדתית, דתית, לאומית והשקפה פוליטית.

הנזק שנגרם לאינטרסים הכלכליים, החברתיים והממשלתיים כתוצאה מעבריינות תעסוקתית מהווה בעיה רצינית, שכן הוא פוגע באופן ישיר ביכולת מוסדות לפעול בצורה יעילה ופרודוקטיבית. במקרי פגיעה ביעילות מוסדות, הדבר עשוי להוביל לאי יעילות, סטגנציה, כשל שוק, חוסר תיאום ובזבוז משאבים חיוניים ומוגבלים, דבר שמקשה על השגת מטרות. בנוסף, פגיעות אלו משפיעות לרעה על המשקיעים, הצרכנים והעובדים, שלעיתים נאלצים להתמודד עם הפסדים כלכליים, אובדן הזדמנויות תעסוקה או עלויות גבוהות יותר.

השפעת התופעה לא מוגבלת רק לתחום הכלכלי – היא גם פוגעת בבריאות הפיזית והנפשית של האוכלוסייה ובביטחון הציבור. כשהיא יוצרת חוסר יציבות שעלול להוביל לסיכון בטיחותי, נפשי או בריאותי. לכן, על מעסיקים לקדם אמצעי מניעה, כמו לוודא מיגור תופעה זו תוך קידום טיפול מהיר וממוקד במקרים שהתגלו, כדי למנוע את השפעותיה המזיקות הרחבות.

ביטויי עבריינות תעסוקתית
תמריצים כלכליים: רווחים גבוהים העשויים להניע מעסיקים וממונים לבצע עבירות. כדוגמת: לשלשל לכיסם כל חיסכון שקידמו מהוצאות המעסיק על העובדים עצמם, או רווחים על בסיס ביצועי או תפוקת עובדים. כשהעובדים עצמם לא נהנים משום חלק או תמריץ נוסף מהעניין ואף חווים דחק.
לחץ כלכלי: לחץ על העובדים להשיג יעדים לא מציאותיים ללא מימון הכשרה מקצועית מתאימה, תנאי שכר נמוכים וחוסר ודאות תעסוקתית.
חוסר פיקוח: היעדר מנגנוני פיקוח יעילים על מקומות עבודה, חוסר מודעות של עובדים לזכויותיהם או לאנשי קשר שיוכלו להעביר מידע בעניינים אלו.
תרבות ארגונית לקויה: הכלת התנהגות דורסנית ואפליה של ממונים או עובדים כלפי עובדים אחרים בדמות צעקות, ניצול יחסי מרות, ביזוי והקטנה, הטרדות מיניות והתעמרויות. תוך אי-קידום אמצעי מניעה למנהלים ולעובדים באופן תדיר מדי שנה, או אי קיום ועמידה על סביבת עבודה מכילה, נעימה ומכבדת.
אי קיום שוויון הזדמנויות כשחיתות ארגונית; תוך קידום סובלנות לאלימות ואפליה. היררכיה קשיחה והגמונית, חוסר שקיפות. לרבות הכלה של הטרדות, איומים ופגיעה בזכות לפרטיות.
חוסר אכיפה: אכיפה לקויה של חוקי העבודה, פיקוח ועונשים שאינם מרתיעים מספיק.

סוגי עבירות תעסוקתיות
עבירות מעסיק
עריכת בדיקת רקע: תוך פגיעה בזכות לפרטיות.
שאלות פוליטיות בראיון ובמקום העבודה: לעיתים תוך פגיעה בחופש הביטוי.
הפרת חוזי עבודה: אי תשלום שכר בזמן, אי תשלום פנסיה אי מתן תנאים סוציאליים, פיטורים שלא כדין, כמו שידול חתימה על מכתב התפטרות.
הטרדה מינית העבודה: התנהגות מינית בלתי רצויה במקום העבודה, הכוללת צפייה בפורנו וכניסה לאתרים אסורים בשעות העבודה, שיח מיני לא מכבד, הטרדה מילולית, פיזית, או יצירת סביבה מאיימת או משפילה. לעיתים תוך אי מינוי אחראי על מניעת הטרדה מינית בעבודה ועדכון חוזה עבודתו בתוספת הגדרת תפקיד זו.
הטרדה במקום העבודה ו/או התעמרות בעבודה, לרוב תוך אי קידום מנגנוני הגנה פנים ארגוניים מפני נקמה.
אפליה בעבודה: סביבה הומוגנית אפליה על רקע גזע, מין, דת, לאום, נטייה מינית, גיל, מוגבלות או כל נימוק אחר האסור בחוק - בהתייחס לכל הדרגים (ניהולי ועובדים).
סחיטה והתנהגות מאיימת: איומים על עובדים כדי להשפיע על התנהגותם במקום העבודה, בעיקר על ידי עובדים עם מרות או ותק.
 הפרת חוקי העבודה, כגון חוק עבודת נשים, חוק עובדים זרים וחוק שכר שווה לעובדת ולעובד.
 במשרדים ממשלתיים גם אי עמידה בדיני מכרזים, חובת תום לב במעמד המכרז לעבודה ועמידה בדיני אוכלוסיות מועדפות וחובת הבטחת ייצוג. חובת אפשרות החזרת עובד מתפטר במקרה "עידנא דריתחא" בזמן סביר לאחר הגשתו מכתב פיטורים.
 אי עמידה וביצוע של הגדרות התפקיד כפי שנקבעו בחוזה.
 אי טיפול מעסיק בבעיות של ביצועי עובדים.
 קיום משחק לא שיתופי פנים ארגוני שמזיק לטווח הארוך לחברה ורווחיה, לרוב בא לידי ביטוי בקידום אנשים חסרי מוסר, מנהיגות, גמישות מחשבתית, חוסן נפשי ותכונות דינאמיות ההכרחיות בניהול מרובה משתתפים.
 גניבת רעיונות, פעולות או תהליכים של אחרים והצגתם כשלי בלקיחת קרדיט בלעדי עליהם. מתבטא בתחלופת עובדים גבוהה תחת אותו מנהל, בין אם בתפקיד ספציפי או צוות באופן כללי, וללא אפשרויות קידום למעלי הרעיונות.
 מינוי מקורבים כנפוטיזם או מינויים פוליטיים על תקנים שלא משרת אמון. ובתוך כך התנערות מעסיק מאחריות שילוחית ואחריות מעביד. ואי קבלה להעסקה או אי קידום הולם של בעלי נתונים מתאימים. לרוב תוך קידום אנשים חסרי התאמה; במטרת קידום עצמי על חשבון ותוך ביטול מתחרים ראויים אחרים למשרות קידום באותה החברה.
 הקמת רשת מעסיקים מאותו הענף להדרת עובד שפוטר או עזב מכל הענף. ברמת אחזקה של מעל 40% מכל הענף - הדבר מהווה כקרטל; במקרה והעובד מכוון תעסוקתית לענף ולתפקיד מסוים הדבר לוודאי יפגע ביכולת העובד למצוא עבודה יציבה והולמת אחרת; ויגרור אובדן ושחיקה בכישורי עבודה.
 ביצוע פעולות לא חוקיות לטובת חיסכון ארגוני, עובדים מועדפים או ממונים, כטובה בתמורה לטובה, מבלי שהתבקשו לך - בין אם בהפגנת כוח כחרם חברתי, התעמרות בעבודה או הטרדה מינית כביזוי או כהבאה להתפטרות או פיטורים מתחרים ראויים במערכת הפנים ארגונית. מתוקף אמונה שיזכו לגמול מאוחר יותר על כך, כקידום, העלאה, תוספת שעות או הזדמנויות תעסוקתיות או עסקיות.
 הדרה מכוונת של עובדי שבבדיקות הרקע עלו לגביהם היסטוריית תלונה על מעסיק קודם, מעורבות פוליטית, לעיתים אף תוך קיום הדרה מכוונת כלפי אוכלוסיות מסוימות בתחום הפוליטי כעוזר פרלמנטרי. הדרה של חשיפת שחיתויות או פניות לגופים ממשלתיים.
 הדרה מכוונת של בעלי היסטוריה פלילית או פסיכיאטרית לרבות אשפוזים ובניגוד לדיני עבודה.
 פיטורים כדי להימנע מהגדלת תשלומי פנסיה לפי ותק, לעיתים קורה בתירוץ מעסיק לתמריץ העובד להתחתן או להשקיע יותר זמן עם המשפחה, תוך עדיפות לעובדים חדשים ללא יכולת מיקוח.

עבירות הקשורות לבטיחות ובריאות
הפרת הוראות בטיחות: אי מתן ציוד מיגון מתאים, אי ביצוע בדיקות בטיחות, חשיפת עובדים לסכנות בריאותיות או סכנות נפש.

עבירות סביבתיות
 זיהום סביבתי.
 הפרת חוקי תכנון ובנייה הקשורים למקום העבודה.

עבירות נגד המעסיק
גניבה: גניבת רכוש מהמעסיק, לרבות כסף, ציוד או מידע סודי (הסכם אי-תחרות).
הונאה: הצגת מצג שווא למעסיק, כגון הצגת תעודות לימוד מזויפות או הצהרות כוזבות על ניסיון תעסוקתי.
חבלות במזיד ברכוש: נזק מכוון לרכוש של המעסיק.

השלכות על פרט שחווה היסטוריה חוזרת של חילול זכויותיו כעובד
לתופעת ה"עבריינות תעסוקתית" השלכות שליליות לא רק על המעסיק ואפשרותו להפעלת עסק עם קיום רווח סביר. אלא גם על העובדים הנפגעים מתופעה זו. בין ההשלכות על הפרט שחווה היסטוריית קורבנות ל"עבריינות תעסוקתית" נמנים:

השלכות כלכליות: פגיעה בהכנסה שוטפת; אובדן זכויות סוציאליות כפיצויי פיטורים, דמי הבראה, חופשה ומחלה, הפרשות לפנסיה ולביטוח לאומי/בריאות; קושי בנטילת התחייבויות פיננסיות; הידרדרות כלכלית וצבירת חובות לרבות נפילה למצבי דרות רחוב.

השלכות תעסוקתיות (קושי במציאת עבודה עתידית): "דגל אדום" למעסיקים פוטנציאליים עתידיים; פגיעה במוניטין המקצועי; מעגל קסמים שלילי והגבלה על אפשרויות קידום עתידיות.

השלכות נפשיות ואישיות: פגיעה בדימוי העצמי ובביטחון העצמי; תחושות תסכול, ייאוש וכעס; חרדה ודיכאון; פגיעה ביחסים בינאישיים; חוסר אמון במערכת ושחיקה וייאוש מחיפוש עבודה.

מצבי סיכון אליהם יכול להיקלע הפרט
מצבי סיכון כלכליים: עוני והידרדרות כלכלית קיצונית; צבירת חובות כבדים ופשיטת רגל; חוסר יכולת לצבור חסכונות או פנסיה, הדרה כלכלית ומעגל אבטלה קבוע. לרבות נפילה למצבי דרות רחוב.
מצבי סיכון נפשיים ופיזיים משבר נפשי חמור; התמכרויות; הידרדרות בריאותית ובידוד חברתי.
מצבי סיכון חברתיים ומשפחתיים פגיעה בתא המשפחתי; חוסר יכולת לספק כלכלית, ובפרט חינוך, הולם לילדים וקריסה תפקודית כללית.

ראו גם
 חוק הגנה על עובדים (חשיפת עבירות ופגיעה בטוהר המידות או במינהל התקין)
 דיני עבודה
 יחסי עובד–מעביד
 אפליה בשוק העבודה
 טיוח
 תביעה טורדנית

לקריאה נוספת
 אלירן לנקרי, עבריינות צווארון לבן בראי הפרופילאות: ניתוח פסיכולוגי של עבריינות תעסוקתית והשימוש בפוליגרף לצמצומה. מכון פוליגרף אתיקה.
 דניאל דנינו, עבריינות במקום העבודה
 Melnyk, Kostiantyn, et al. "Abuse of rights in labor relations: Concepts, motives, beneficial and adverse consequences." International Journal of Criminology and Sociology 9 (2020): 2674-2680.
 Saba, Claire. "Employment Law Violations." Am. Crim. L. Rev. 56 (2019): 759.
 Bernhardt, Annette, Michael W. Spiller, and Diana Polson. "All work and no pay: Violations of employment and labor laws in Chicago, Los Angeles and New York City." Social forces 91.3 (2013): 725-746.
 Sapfirova, Apollinariya A., Victoria V. Volkova, and Anna V. Petrushkina. "System of prevention of labor rights violation in the sphere of labor protection: essence and prospects of legal regulation." Revista Turismo Estudos e Práticas-RTEP/GEPLAT/UERN 1 (2020): 1-12.
 Estlund, Cynthia L. "How wrong are employees about their rights, and why does it matter." NYUL Rev. 77 (2002): 6.
 Austin, Regina. "Employer abuse, worker resistance, and the tort of intentional infliction of emotional distress." Stan. L. Rev. 41 (1988): 1.
 Morrison, Elizabeth Wolfe, and Sandra L. Robinson. "When employees feel betrayed: A model of how psychological contract violation develops." Academy of management Review 22.1 (1997): 226-256.
 Giacalone, Robert A., and Stephen L. Payne. "Evaluation of employee rule violations: The impact of impression management effects in historical context." Journal of Business Ethics 14 (1995): 477-487.
 Turnley, William H., and Daniel C. Feldman. "The impact of psychological contract violations on exit, voice, loyalty, and neglect." Human relations 52.7 (1999): 895-922.
 Sapfirova, Apollinariya A., Victoria V. Volkova, and Anna V. Petrushkina. "System of prevention of labor rights violation in the sphere of labor protection: essence and prospects of legal regulation." Revista Turismo Estudos e Práticas-RTEP/GEPLAT/UERN 1 (2020): 1-12.

הערות שוליים

קטגוריה:יחסי עבודה
קטגוריה:דיני עבודה